23.11.2022
MT
Il-Ġurnal Uffiċjali tal-Unjoni Ewropea
L 303/13
(9)
Minħabba d-diffikultajiet biex tiżdied ulterjorment is-selettività u l-volum minimu ta’ qbid skartat identifikat millSTECF, l-eżenzjoni jenħtieġ għalhekk li tingħata sal-31 ta’ Diċembru 2023, li se tippermetti wkoll lill-Istati Membri jipproċedu bl-istudji rilevanti li fl-aħħar mill-aħħar iwasslu għal għarfien imtejjeb dwar l-istokk.
(10)
L-Artikolu 13(1)(a) tar-Regolament (UE) 2020/2015, ta de minimis għall-merlangu (Merlangius merlangus), sa massimu ta’ 5 % tat-total tal-qabdiet annwali ta’ dik l-ispeċi minn bastimenti li jużaw xbieki tat-tkarkir tal-qiegħ u tartaruni b’daqs tal-malja ta’ 80 mm jew akbar (OTB, OTT, OT, PTB, PT, SSC, SDN, SPR, SX, SV, TBN, TBS, TB, TX), xbieki tat-tkarkir pelaġiku (OTM, PTM) u xbieki tat-tkarkir bi travu (BT2) b’daqs tal-malja ta’ 80 sa 119 mm fiddiviżjonijiet 7b sa 7k tal-ICES;
(11)
Ir-rakkomandazzjoni konġunta talbet estensjoni ta’ din l-eżenzjoni sal-31 ta’ Diċembru 2023 biex tiġi applikata fiddiviżjonijiet 7d u 7e tal-ICES.
(12)
L-STECF innota li fin-nuqqas ta’ data dwar il-qabdiet għall-Istati Membri kollha involuti fil-flotta, ma huwiex possibbli li jiġi vvalutat bis-sħiħ l-impatt tal-eżenzjoni iżda jirrikonoxxi l-isforzi kontinwi mill-Istati Membri fl-NWW biex tittejjeb is-selettività fis-sajd rilevanti.
Madankollu, l-STECF itenni li t-tnaqqis tal-mortalità mis-sajd għall-merlangu tal-Baħar Ċeltiku jenħtieġ li jkun prijorità.
(13)
Għar-raġunijiet mogħtija mill-STECF, li l-Kummissjoni taqbel magħhom u b’mod partikolari minħabba l-ambitu ġeografiku limitat (id-diviżjonijiet 7d u 7e tal-ICES) tal-eżenzjoni riveduta, li, meta mqabbel mal-aħħar sentejn, ma jinkludix iż-żoni tas-sajd (id-diviżjonijiet 7b, 7c u 7f sa 7k tal-ICES), fejn jinqabad il-merlangu tal-Baħar Ċeltiku u jillimitahom għal żoni fejn jinqabad l-aktar il-merlangu tal-Baħar tat-Tramuntana, l-eżenzjoni jenħtieġ għalhekk li tingħata sal-31 ta’ Diċembru 2023.
Barra minn hekk, u bil-għan li jiġi żgurat li din l-eżenzjoni tiġi mmonitorjata mill-qrib, l-Istati Membri huma mitluba jiżguraw monitoraġġ strett tal-eżenzjoni u jiġbru d-data rilevanti dwar il-qbid skartat li għandha tiġi mressqa lill-Kummissjoni qabel l-1 ta’ Mejju 2023.
(14)
L-Artikolu 13(1)(g) tar-Regolament Delegat (UE) 2020/2015 ta sal-31 ta’ Diċembru 2022 eżenzjoni de minimis għal megrim (Lepidorhomus spp.) inqas mill-MCRS, sa massimu ta’ 4 % tat-total tal-qabdiet annwali ta’ dawk l-ispeċijiet minn bastimenti li jużaw ix-xbieki tat-tkarkir bi travu b’daqs tal-malja ta’ 80 sa 119 mm (BT2) fis-subżona 7 talICES, u bl-użu tax-xbieki tat-tkarkir tal-qiegħ (OTT, OTB, TBS, TBN, TB, PTB, OT, PT, TX) fil-kundizzjonijiet li ġejjin: — fid-diviżjonijiet 7f, 7 g tal-ICES, il-parti ta’ 7h fit-Tramuntana tal-latitudni 49° 30′ N u l-parti ta’ 7j N tal-latitudni 49° 30′ fit-Tramuntana u fil-Lvant tal-lonġitudni 11° W, għal bastimenti TR2 b’qabdiet li jikkonsistu f’aktar minn 55 % ta’ merlangu jew 55 % ta’ petriċa, merluzz jew megrim flimkien; — fis-subżona 7 tal-ICES, barra ż-żona msemmija hawn fuq, għal bastimenti TR2.
(15)
Ir-rakkomandazzjoni konġunta talbet estensjoni għal din l-eżenzjoni sal-31 ta’ Diċembru 2023.
(16)
L-STECF innota li l-impatt tal-eżenzjoni kien limitat u li l-evidenza supplimentari mressqa mill-Istati Membri talNWW turi l-volum limitat ta’ qbid skartat iġġenerat minn parti mill-flotot koperti minn din l-eżenzjoni.
(17)
Għar-raġunijiet mogħtija mill-STECF, li magħhom taqbel il-Kummissjoni, l-eżenzjoni jenħtieġ għalhekk li tingħata sal-31 ta’ Diċembru 2023, li se tippermetti wkoll biżżejjed żmien biex tinġabar informazzjoni addizzjonali dwar il-qabdiet u l-qbid skartat separati għal flotot inqas dokumentati tajjeb.
L-Istati Membri huma mitluba jippreżentaw din l-informazzjoni addizzjonali għall-valutazzjoni mill-STECF sa mhux aktar tard mill-1 ta’ Mejju 2023.
(18)
L-Artikolu (13)(1)(h) tar-Regolament Delegat (UE) 2020/2015 ta sal-31 ta’ Diċembru 2022 eżenzjoni de minimis għal-lingwata komuni (Solea solea), sa massimu ta’ 3 % tat-total tal-qabdiet annwali ta’ dik l-ispeċi minn bastimenti li jużaw xbieki tat-tkarkir bi travu b’daqs tal-malja ta’ 80 sa 119 mm (BT2) b’żieda fis-selettività (pannell Fjamming) fiddiviżjoni 7a tal-ICES.
(19)
Ir-rakkomandazzjoni konġunta talbet estensjoni għal din l-eżenzjoni sal-31 ta’ Diċembru 2023.
(20)
L-STECF innota li t-titjib miksub bl-implimentazzjoni ta’ rkapti aktar selettivi wassal għal tnaqqis sinifikanti filqabdiet mhux mixtieqa ta’ ħut taħt id-daqs minimu u fil-volumi ta’ qbid skartat li bħalissa huma minimi.